शाकाहाराः प्राणिनः
ये शाकमात्रेण जीवन्ति, मांसं कदापि न खादन्ति, ते शाकाहाराः प्राणिनः यथा गौः ,महिषी, अजा।तेषाम् एतानि लक्षणानि - १ दन्ताः पृथवः स्थूलाः च। २ नखानि अतीक्ष्णानि। ३ चर्वणम् कृत्वा अन्नं निगिरन्ति। ४ हनुसन्धिः ऊर्ध्वं तथा अधः चलति, वामतः दक्षिणतः अपि चलति। ५ जिह्वा मृदुस्पर्शा। ६ जलपानकाले जिह्वा मुखाद् बहिः न आगच्छति। ७ अन्त्रस्य दैर्घ्यम् अधिकम्म्।प्रायः शरीरदैर्घ्यस्य चतुर्गुणितम् अन्त्रदैर्घ्यम्। अतः भक्षितम् अन्नं प्रदीर्घ-कालेन देहाद् बहिः निःसरति। ८ यकृत् तथा वृक्कौ इति एते अवयवाः ह्रस्वाः। ९ जठरे हायड्रोक्लोरिक-अम्लस्य प्रमाणम् अल्पम्। १० देहस्थितिः क्षारप्राया। ११ नवजातस्य अर्भकस्य जन्मनः आरभ्य दृष्टिः अस्ति। १२ स्वेदः अस्ति। १३ नेत्रे अर्धवर्तुलाकारे स्तः। १४ रात्रौ मन्दं पश्यन्ति, दिवा स्पष्टं पश्यन्ति। १५ यूथं कुर्वन्ति। १६ आघ्राणशक्तिः मन्दा। १७ क्षुधाकुलाः चेत् अपि स्वशावकान् न खादन्ति।